Don Imus

Jonathan Donald «Don» Imus jr. (født 23. juli 1940 i Riverside i California, død 27. desember 2019 i College Station i Texas) var en amerikansk radiovert og komiker.

Liv og virke
Han var kjent for sitt radioprogram Imus in the Morning, som ble sendt på ulike radiostasjoner og digitale plattformer over hele USA frem til 2018.

Imus gikk på kringkastingsskole i 1960-årene og fikk sin første radiojobb i 1968 ved KUTY i Palmdale i California. Tre år senere fikk han morgensendingen på WNBC i New York City; men han ble avskjediget i 1977. I 1979 vendte han tilbake til WNBC og ble værende ved stasjonen frem til 1988, da programmet hans flyttet til WFAN. Imus oppnådde stor popularitet da programmet ble nasjonalt distribuert i 1993. 

Språkbruk, oppsigelse: Han ble kalt shock jock gjennom den senere karrieren. Han lot det gjentatte ganger gå ut over folk han ikke likte særlig. En gang kalte han palestinere som «stinkende dyr» og kalte Washington-Post-spaltisten Howard Kurtz «krokneset jødegutt». I 2004 kalte han forleggerne Simon & Schuster «tyvaktige jøder», og mente senere at uttrykket var «overflødig». 
I april 2007 ble han avskjediget fra CBS Radio (men fikk 20 millioner dollar etter inngått forlik) etter en rasistisk og kvinnefientlig kommentar om Rutgers Universitys kvinnelige basketballteam («nappy-headed hos»).

Veldedighet 
Mellom 1997 og 2014 drev Imus en ranch utenfor Santa Fe, New Mexico, for barn med kreft og barn hvis søsken hadde dødd av krybbedød.

I 2009 kunngjorde han at han led av prostatakreft stadium II.

Æresbevisninger 
Imus var medlem av National Broadcasting Hall of Fame.

Referanser

Eksterne lenker 
 
 
 

Komikere fra USA
Personer fra Riverside
DJer fra USA
Programledere fra USA